KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. június 19-i ülésére)

TÁRGY: A 2013. ÉVI KÖLTSÉGVETÉS MÓDOSÍTÁSA

Az államháztartásról szóló törvény végrehajtásáról szóló 368/2011. (XII.31.) Korm. rendelet 34. §-a alapján, tekintettel a Város 2013. évi költségvetési rendeletének 12. §-ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

A Magyar Államkincstár tájékoztatása alapján a május hónapra jutó normatív, kötött felhasználású támogatások összegeinek átvezetése megtörtént.
A Képviselő-testület a 39/2013. Képv.test. határozatával az Egészségügyi és Gyermekjóléti Intézmény feladatait az Idősek Otthonával, 20,75 fővel bővítette, a 2013. július 01. napjától szükséges előirányzatok beépítés mind a bevételi, mind a kiadási oldalon megtörtént.
A Képviselő-testület a 40/2013. Képv.test. határozatával 3.180 ezer Ft-tal megemelte a Bem József Általános Iskola és Petőfi Sándor Kollégium energetikai fejlesztése - KEOP-2012-5.5.0/B pályázat önerejét, a 65/2013. Képv.test. határozatával 7.500 ezer Ft önerőt biztosított a Szűcsi Óvoda felújítása, korszerűsítése - BM pályázathoz, az előirányzatokat a „Pályázatokhoz önerő, pályázatok előkészítő szakaszainak kiadásai” címről átcsoportosítással képeztünk.
A polgármesteri 7/3 tartalékból 20 ezer Ft-tal siketolimpiára történő felkészülés költségei, 30 ezer Ft-tal a városi pedagógusnap költségei kerültek támogatásra, amelyek költségvetési rendezése szintén szükséges.
A fentiek alapján javasolom, hogy a Képviselő-testület Kiskőrös Város 2013. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2013. június 10.                                                                                 
 Domonyi László s.k.

